10. ΝΟΜΟΣ υπ’ αριθ. 385 της 13/20 Ιουλ. 1976 (ΦΕΚ Α΄ 183) Περί προσθέτων Λιμενοφυλάκων. Διορισμός προσθέτων Λιμενοφυλάκων Άρθρ.1.-1.Δια τας ανάγκας ασφαλείας ή φρουρήσεως ή ευταξίας των πάσης φύσεως εγκαταστάσεων και χώρων των Νομικών Προσώπων Δημοσίου Δικαίου και των πάσης φύσεως επιχειρήσεων αναπτυσσουσών τας δραστηριότητας αυτών εις χώρους αστυνομευομένους υπό του Λιμενικού Σώματος, παρέχεται εις τον Αρχηγόν του Λιμενικού Σώματος το δικαίωμα όπως, κατ’ αίτησιν του ενδιαφερομένου φυσικού ή νομικού προσώπου, διορίζη προσθέτους Λιμενοφύλακας. 2.Ο διορισμός αυτών γίνεται επί τη προτάσει των Κεντρικών Λιμεναρχείων, Λιμεναρχείων και Υπολιμεναρχείων εις την περιοχήν των οποίων πρόκειται να ασκήση τα καθήκοντά του ο μέλλων να διορισθή. Προσόντα διορισμού. Άρθρ.2.-1.Ως πρόσθετοι Λιμενοφύλακες, δύναται να διορίζωνται μόνον οι προϋπηρετήσαντες εις το Λιμενικόν Σώμα ως λιμενοφύλακες, Κελευσταί, Επικελευσταί, Αρχικελευσταί ή Ανθυπασπισταί Λιμενικού Σώματος. 2.Δεν επιτρέπεται ο διορισμός ως προσθέτων Λιμενοφυλάκων των απολυθέντων του Λιμενικού Σώματος εκ πειθαρχικών λόγων, εξαιρουμένης της περιπτώσεως του άνευ αδείας τελεσθέντος γάμου. Δεν επιτρέπεται ωσαύτως, ο διορισμός των καταδικασθέντων επί τινι των εγκλημάτων ένεκα των οποίων κωλύεται η κατάταξις ιδιώτου ως Λιμενοφύλακος. (Αντί για τη σελ. 126,05(β) Σελ. 126,05(γ) Τεύχος Η122-Σελ. 61 Ναύτες και Λιμενοφύλακες 20.Γ.β.9-10 Δικαιώματα προσθέτων. Άρθρ.3.-1.Οι πρόσθετοι Λιμενοφύλακες λαμβάνουν τον βασικόν μηνιαίον μισθόν των εν ενεργεία ομοιοβάθμων των της αντιστοίχου μισθολογικής κλίμακος μετά των επιδομάτων πολυετούς υπηρεσίας, ευδοκίμου παραμονής, στολής και τροφοδοσίας, κατά τα εν τη επομένη παραγράφω οριζόμενα. 2.Δια τον κανονισμόν του βασικού μισθού και των επ’ αυτού υπολογιζομένων επιδομάτων προσμετρείται εις τον χρόνον του προσθέτου Λιμενοφύλακος και ο χρόνος πραγματικής υπηρεσίας εις το Λιμενικόν Σώμα εξ ου προέρχεται, υπό την προϋπόθεσιν ότι δεν έτυχε συντάξεως. 3.Δικαιούται ωσαύτως μιας χειμερινής και μιας θερινής στολής ανά διετίαν, ως και μιας χλαίνης ανά τετραετίαν, ων τα έξοδα προμηθείας και ραφής βαρύνουν τον εργοδότην. Οπλισμός-Στολή. Άρθρ.4.-1.Οι πρόσθετοι Λιμενοφύλακες, κατά τον χρόνον της εργασίας των, ως και κατά την μετάβασιν εις τον τόπον αυτής και την εξ αυτού επάνοδό των, δικαιούνται όπως φέρουν στολήν. Πιστόλιον ή περίστροφον φέρουν μόνον εις τον τόπον εργασίας των, η προμήθεια του οποίου γίνεται κατά τας διατάξεις του περί οπλοφορίας νόμου και βαρύνει τον εργοδότην. 2.Το υπηρεσιακόν πιστόλιον ή περίστροφον φυλάσσεται υπό του εργοδότου και παραδίδεται εις τον πρόσθετον Λιμενοφύλακα μόνον δια τον χρόνον της εργασίας του, επαναπαραδιδόμενον μετά το πέρας αυτής εις τον εργοδότην προς φύλαξιν. 3.Η στολή των προσθέτων Λιμενοφυλάκων, δύναται δι’ αποφάσεως του Υπουργού Εμπορικής Ναυτιλίας και προτάσει του Αρχηγού Λ.Σ. να καθορίζεται διάφορος της στολής των εν ενεργεία συναδέλφων των. Εξεδόθη η υπ’ αριθ. 11054/1976 αποφ. Υπ. Εμπ. Ναυτιλίας περί στολής προσθέτων Λιμενοφυλάκων (κατωτ. σελ. 130,08). Ορκωμοσία-Διοικητική υπαγωγή. Άρθρ.5.-1.Οι πρόσθετοι Λιμενοφύλακες, προ της αναλήψεως της υπηρεσίας των, ορκίζονται ενώπιον του προϊσταμένου Αξιωματικού της κατά τόπον αρμοδίας Λιμενικής Αρχής τον δια τους Λιμενοφύλακας προβλεπόμενον όρκον. 2.Οι πρόσθετοι κατά τον χρόνον ασκήσεως των καθηκόντων των περιβάλλονται δια της παρεχομένης εις τους μονίμους Λιμενοφύλακας  Σελ. 126,06(γ)  Τεύχος Η122-Σελ.62 εξουσίας, εις ό,τι αφορά την διαχείρισιν της εξουσίας ταύτης, υπάγονται ούτοι υπό την εποπτείαν της τοπικής Λιμενικής Αρχής. Σχέσις Προσθέτων-Εργοδότου. Άρθρ.6.-Οι πρόσθετοι Λιμενοφύλακες θεωρούνται, από του διορισμού των, έναντι του εργοδότου των ως διατελούντες εις σχέσιν εξηρτημένης εργασίας ιδιωτικού δικαίου.Το Δημόσιον εν ουδεμιά περιπτώσει υποχρεούται εις αποζημίωσιν επί αξιώσεων του προσθέτου Λιμενοφύλακος ή τρίτων δια πράξεις ή παραλείψεις, τούτου εν τη εκτελέσει της εργασίας του. Όριον ηλικίας-Απόλυσις προσθέτων. Άρθρ.7.-1.Τηρουμένων των διατάξεων του Νόμ. 3198/1955, «περί τροποποιήσεως και συμπληρώσεως των περί καταγγελίας της σχέσεως εργασίας διατάξεων» ή των αναλόγων διατάξεων και επί τη καταβολή της προβλεπομένης υπό τούτων αποζημιώσεως, η σύμβασις εργασίας προσθέτων Λιμενοφυλάκων, καταγγέλεται υποχρεωτικώς υπό του εργοδότου των άμα τη συμπληρώσει του 60ού έτους της ηλικίας των. Κατ’ εξαίρεσιν, όσοι εκ τούτων δεν δικαιούνται συντάξεως υπό του ΙΚΑ ή υπό άλλου Οργανισμού ή Δημοσίας Επιχειρήσεως, δύνανται να παραμείνουν τη αιτήσει των και εφ’ όσον οι εργοδόται των συναινούν εις τούτο, μέχρι συμπληρώσεως του απαιτουμένου δια την συνταξιοδότησίν των χρόνου, εν πάση όμως περιπτώσει ουχί πέραν του 65ου έτους της ηλικίας των, άμα τη συμπληρώσει του οποίου καταγγέλεται επί τη καταβολή της προβλεπομένης αποζημιώσεως, υποχρεωτικώς υπό του εργοδότου των η σύμβασις εργασίας. 2.Οι πρόσθετοι Λιμενοφύλακες απολύονται υποχρεωτικώς υπό του Αρχηγού Λ.Σ., εφ’ όσον ζητήσει τούτο ο ενδιαφερόμενος ή ο εργοδότης, καταβαλλομένης εις τον απολυόμενον, εν περιπτώσει καθ’ ην την απόλυσιν ήθελε ζητήσει ο εργοδότης της υπό της εργατικής νομοθεσίας οριζομένης δια τους ιδιωτικούς υπαλλήλους αποζημιώσεως. 3.Την απόλυσιν δικαιούται να ζητήση και η επιτόπιον Λιμενική Αρχή δι’ ητιολογημένης προτάσεως αυτής, μόνον εάν ήθελε διαπιστωθή κατάχρησις ή υπέρβασίς τις εν τη υπό του προσθέτου Λιμενοφύλακος διαχειρίσει της κατ’ άρθρ. 5 παρ. 2 διαπιστευθείσης αυτώ εξουσίας. Εν τη περιπτώσει ταύτη ουδεμία αποζημίωσις καταβάλλεται εις τον απολυόμενον. Τελική Διάταξις Άρθρ.8.-Δια Π.Δ/των, εκδιδομένων τη προτάσει του Υπουργού Εμπορικής Ναυτιλίας, δύναται να καθορίζωνται λεπτομέρειαι αφορώσαι εις την εφαρμογήν του παρόντος. 20.Γ.β.10 Ναύτες και Λιμενοφύλακες 